તો બીજી બાજુ, જય શાહના ટર્નઓવરમાં થયેલ વૃદ્ધિ અંગે કોંગ્રેસ દ્વારા એક પછી એક ઘણા પ્રશ્નો કરવામાં આવ્યા છે. કોંગ્રેસ નેતા અને વરિષ્ઠ વકીલ કપિલ સિબ્બલે પ્રશ્ન કર્યો છે કે, જય શાહની કંપનીનું ટર્નઓવર અચાનક 80 કરોડ કઇ રીતે થઇ ગયું? આ મામલે ઈડી અને સીબીઆઈ શું કરી રહ્યાં છે? દિલ્હીની એક પત્રકાર પરિષદમાં કપિલ સિબ્બલે કહ્યું કે, કોઇપણ જાતની જંગમ-સ્થાવર મિલકત વિના કંપનીનું ટર્નઓવર 80 કરોડ કઇ રીતે થઇ ગયું? તેમણે સવાલ કર્યો હતો કે, કંપની પાસે ના તો કોઇ રો મટિરિયલ હતું અને ના તો કોઇ સ્ટોક અને છતાં 80 કરોડ રૂપિયાનું ટર્નઓવર આશ્ચર્યજનક નથી શું? ખોટમાં ચાલી રહેલ જય શાહની કંપની અચાનક ફાયદામાં કઇ રીતે આવી ગઇ?